appianus.bellum-civile 4.17.134
ἀλλὰ καὶ τοιοῖσδε οὖσιν αὐτοῖς ἀντίθετον ἐς ἅπαντα ἦν τὸ ἄγος τὸ ἐς Καίσαρα . ὅ γε οὐδὲ ἁπλοῦν ἄγος ἦν οὐδὲ ἐν ὀλίγῳ · καὶ γὰρ ἐς φίλον ἐγίγνετο παραλόγως καὶ ἐς εὐεργέτην ἐκ πολέμου περισώσαντα ἀχαρίστως καὶ ἐς αὐτοκράτορα ἀθεμίστως καὶ ἐν βουλευτηρίῳ καὶ ἐς ἱερέα καὶ ἱερὰν ἐσθῆτα ἐπικείμενον καὶ δυνάστην μὲν οἷον οὐχ ἕτερον , χρησιμώτατον δὲ ὑπὲρ ἅπαντας τῇ τε πατρίδι καὶ τῇ ἡγεμονίᾳ γενόμενον . ἃ καὶ τὸ δαιμόνιον αὐτοῖς ἄρα ἐνεμέσησε καὶ προεσήμηνε πολλάκις . Κασσίῳ τε γὰρ τὸν στρατὸν καθαίροντι ὁ ῥαβδοῦχος ἀνεστραμμένον τὸν στέφανον ἐπέθηκε · καὶ Νίκη , χρύσεον ἀνάθημα Κασσίου , κατέπεσεν , ὄρνεά τε πολλὰ ὑπὲρ τὸ στρατόπεδον αὐτοῦ καθιέμενα κλαγγὴν οὐδεμίαν ἠφίει , καὶ μελισσῶν ἐπεκάθηντο συνεχεῖς ἑσμοί . Βροῦτον δὲ ἐν Σάμῳ γενεθλιάζοντά φασι παρὰ τὸν πότον , οὐδὲ εὐχερῆ πρὸς τὰ τοιαῦτα ὄντα , ἀλόγως τόδε τὸ ἔπος ἀναβοῆσαι · ἀλλά με μοῖρʼ ὀλοὴ καὶ Λητοῦς ἔκτανεν υἱός . μέλλοντα δὲ περᾶν ἐκ τῆς Ἀσίας ἐς τὴν Εὐρώπην σὺν τῷ στρατῷ , νυκτὸς ἐγρηγορότα , μαραινομένου τοῦ φωτὸς ὄψιν ἰδεῖν ἑφεστῶσάν οἱ παράλογον καὶ πυθέσθαι μὲν εὐθαρσῶς , ὅς τις ἀνθρώπων ἢ θεῶν εἴη , τὸ δὲ φάσμα εἰπεῖν · ὁ σός , ὦ Βροῦτε , δαίμων κακός · ὀφθήσομαι δέ σοι καὶ ἐν Φιλίπποις . καὶ ὀφθῆναί φασιν αὐτῷ πρὸ τῆς τελευταίας μάχης . ἐξιόντι δὲ τῷ στρατῷ πρὸ τῶν πυλῶν αἰθίοψ ὑπήντησε · καὶ τόνδε μὲν ὡς οἰώνισμα φαῦλον ὁ στρατὸς αὐτίκα συνέκοψε , δαιμόνια δʼ ἦν αὐτοῖς ἄρα καὶ τάδε , Κάσσιον μὲν ἐν ἀμφηρίστῳ νίκῃ πάντα ἀλόγως ἀπογνῶναι , Βροῦτον δὲ εὐβούλου βραδυτῆτος ἐκβιασθῆναι καὶ ἐς χεῖρας ἐλθεῖν ἀνδράσι διωκομένοις ὑπὸ λιμοῦ , δαψιλῶς αὐτὸν ἔχοντα ἀγορᾶς καὶ ναυκρατοῦντα , καὶ τόδε παθεῖν ὑπὸ τῶν οἰκείων μᾶλλον ἢ τῶν πολεμίων , καὶ μὴν πολλάκις ἀγώνων μετασχόντες ἐν μὲν ταῖς μάχαις οὐδὲν ἔπαθον , ἄμφω δʼ αὑτῶν ἐγένοντο αὐθένται καθάπερ ἐγένοντο τοῦ Καίσαρος . Κάσσιος μὲν δὴ καὶ Βροῦτος τοιάνδε δίκην ἐδεδώκεσαν .
Lemmas: ἀλλά καί τοιόσδε εἰμί αὐτός ἀντίθετος εἰς ἅπας εἰμί ὁ ἄγος ὁ εἰς Καῖσαρ . ὁ γε οὐδέ ἁπλόος ἄγος εἰμί οὐδέ ἐν ὀλίγος · καί γάρ εἰς φίλος γίγνομαι παράλογος καί εἰς εὐεργέτης ἐκ πόλεμος περισῴζω ἀχάριστος καί εἰς αὐτοκράτωρ ἀθέμιστος καί ἐν βουλευτήριον καί εἰς ἱερεύς καί ἱερός ἐσθής ἐπίκειμαι καί δυνάστης μέν οἷος οὐ ἕτερος , χρήσιμος δέ ὑπέρ ἅπας ὁ τε πατρίς καί ὁ ἡγεμονία γίγνομαι . ὅς καί ὁ δαιμόνιον αὐτός ἄρα νεμεσάω καί προσημαίνω πολλάκις . Κάσσιος τε γάρ ὁ στρατός καθαίρω ὁ ῥαβδοῦχος ἀναστρέφω ὁ στέφανος ἐπιτίθημι · καί Νίκη , χρύσεος ἀνάθημα Κάσσιος , καταπίπτω , ὄρνεον τε πολύς ὑπέρ ὁ στρατόπεδον αὐτός καθίημι κλαγγή οὐδείς ἀφίημι , καί μέλισσα ἔφημαι συνεχής ἑσμός . Βροῦτος δέ ἐν Σάμος γενεθλιάζω φημί παρά ὁ πότος , οὐδέ εὐχερής πρός ὁ τοιοῦτος εἰμί , ἄλογος ὅδε ὁ ἔπος ἀναβοάω · ἀλλά ἐγώ μοῖρα ὀλοός καί Λητώ κτείνω υἱός . μέλλω δέ περάω ἐκ ὁ Ἀσία εἰς ὁ Εὐρώπη σύν ὁ στρατός , νύξ ἐγείρω , μαραίνω ὁ φώς ὄψις ὁράω ἵφεστημι ἕ παράλογος καί πυνθάνομαι μέν εὐθαρσής , ὅς τις ἄνθρωπος ἤ θεός εἰμί , ὁ δέ φάσμα λέγω · ὁ σός , ὦ Βροῦτος , δαίμων κακός · ὁράω δέ σύ καί ἐν Φίλιππος . καί ὁράω φημί αὐτός πρό ὁ τελευταῖος μάχη . ἐξέρχομαι δέ ὁ στρατός πρό ὁ πύλη αἰθίοψ ὑπαντάω · καί ὅδε μέν ὡς οἰώνισμα φαῦλος ὁ στρατός αὐτίκα συγκόπτω , δαιμόνιον δέ εἰμί αὐτός ἄρα καί ὅδε , Κάσσιος μέν ἐν ἀμφήριστος νίκη πᾶς ἄλογος ἀπογιγνώσκω , Βροῦτος δέ εὔβουλος βραδυτής ἐκβιάζω καί εἰς χείρ ἔρχομαι ἀνήρ διώκω ὑπό λιμός , δαψιλός αὐτός ἔχω ἀγορά καί ναυκρατέω , καί ὅδε πάσχω ὑπό ὁ οἰκεῖος μάλα ἤ ὁ πολέμιος , καί μήν πολλάκις ἀγών μετέχω ἐν μέν ὁ μάχη οὐδείς πάσχω , ἄμφω δέ ἑαυτοῦ γίγνομαι αὐθέντης καθά γίγνομαι ὁ Καῖσαρ . Κάσσιος μέν δή καί Βροῦτος τοιόσδε δίκη δίδωμι .